સિલિન્ડરોમાં થયેલો બ્લાસ્ટ એટલો ખતરનાક હતો કે ફ્લેટના ત્રીજા માળ સુધી તેની અસર પડી હતી. ફ્લેટના ત્રણ માળના કાચ તૂટી ગયા હતા અને રહીશોની ઘરવખરીને મોટા પ્રમાણમાં નુકસાન થયું હતું. આ ઘટનામાં કોઇ જાનહાનિ થઇ નથી પરંતુ બ્લાસ્ટના કારણે લોકોના જીવ તાળવે ચોંટી ગયા હતા. બ્લાસ્ટ થતાંની સાથે અન્ય સિલિન્ડરો પણ હવામાં ઊછળીને ફ્લેટની સામે આવેલા ખેતરોમાં પડ્યા હતા. આ ઘટનાથી સમગ્ર ફ્લેટ સંકુલમાં નાસભાગ મચી ગઇ હતી અને લોકો નીચે ઊતરી આવ્યા હતા. 4 ફાયર ફાઈટર ઘટનાસ્થળે આવી પહોંચ્યાં હતાં. જ્યાં આગને કાબૂમાં મેળવી લીધી હતી.